section_heading: Osnivanje sastava
paragraph_text: Sastav Pro arte osnovao je 1967. godine klavijaturist i skladatelj Đorđe Novković, on je bio jedina konstanta u tom sastavu, kroz koji je prošlo po nekima čak 100 glazbenika. Druga konstanta sastava Pro arte bio je njihov pjevač - Vladimir Savčić Čobi, koji je u sastav došao nakon brojnih ranijih pjevača. Tek s njim sastav doživljava prve uspjehe. Novković je istovremeno svirao i s Indexima, od 1968. (zamijenio je Kornelija Kovača koji je otišao u Korni grupu) sve do početka 1970. kad ga je zamijenio Ranko Rihtman a on se vratio u Pro arte.